દરમિયાન શનિવારે બીજી પણ સારી જાહેરાત હતી. તે હતી સાઉદી અરેબિયા તરફથી. શુક્રવારે ઓપેક દેશોની બેઠક હતી. તેમાં ઉત્પાદન જાળવી રાખવાની અને હવે ભાવો બહુ ના વધે તેની ચર્ચા થઈ હતી. સાઉદી અરેબિયાના એનર્જી મિનિસ્ટરે ખાલિદ અલ-ફલીહે શનિવારે કહ્યું હતું કે માર્કેટને બેલેન્સ રાખવા માટે જરૂરી હોય તે પગલાં સાઉદી અરેબિયા લેશે. સાઉદી અરેબિયાએ રોજનું દસ લાખ બેરલ ઓઇલ સપ્લાય માર્કેટમાં જાળવી રાખવાનો નિર્ણય કર્યો છે. ભારત માટે સારા સમાચાર છે, કેમ કે તેનાથી ભાવો વધતા અટકશે. જોકે ઘટવાના નથી તે જુદી વાત છે, પણ આ લેવલ પર ટકે તે પણ ફાયદાકારક છે.